Di ṭṭlam-nni, yelsa talaba n uɛummu akked udlaw-nni i d as-yerḍel Mark, dɣa yebda axeddim. Annect-agi akk, yeṭṭef deg-s azal n tsaɛet, yettawi yettarra gar uqiḍun d texxamt i dyezgan deg beṛṛa, yettawi: Iceṭṭiḍen, leslaḥ, yenɣel akk ijdi yellan deg yiqerban n lkaɣeḍ armi yessaweḍ aɛemmur. Mi yekfa, iḥulfa belli yeɛya, maca ilaq ad yexdem i yizegzawen akken yexdem i yimellalen. Yewwi taftilt n ufus n David, iruḥ ɣer yizegzawen, yekcem s tuffra ɣer uqiḍun-nsen. Ṭessen akk taguni n umeɣrud, la ttraǧun ṭnac n yiḍ.